  Майя Бывальцева 10 часлы Удмуртиын куара сётонэ пыриськизы 6,84 процентэз бырйисьёс. Журналистъёслы со сярысь вераз элькунысь Быръёнъёсъя валтӥсь ӧрилэн тӧроез Виктор Кушков. «Элькунъя оглом 6,84 процент. 33 номеро быръён округъя — 7,04%, 34 номеро округъя — 6,65%. Ижкаръя лыдпусъёс: Индустри ёрос — 4,87%, Устинов — 5,11%, Ленин — 3,84%, Октябрь — 4,83%, Первомай — 3,42%», — пусйиз Виктор Кушко. Куара сётонэ тужгес трос бырйисьёс пыриськизы ни Алнаш ёросын — 13,97 процент, Каракулино ёросын — 13,83%, Пичи Пурга ёросын — 13,46%. Тужгес пичи лыдпусъёс — Ижкаръя Первомай ёросын — 3,42%, Ленин ёросын — 3,84%, Октябрь ёросын — 4,83%. Каръёсъя куара сётэмъёс: Вотка — 7,07%, Глазкар — 5,04%, Можга — 6,98%, Сарапул — 5,35%. Нялтас вераса, 2011-тӥ арын 10 часлы куара сётонэ пыриськизы 5,78 процентэз бырйисьёс. Тегъёс: Политика Ижкар быръёнъёс Удмуртия Россия КунДума Алнаш ВикторКушко  